rejauldu/bengali-wikipedia huggingface dataset:
শাকিল আহমেদ (জন্ম: ৭ জানুয়ারি ১৯৮৮) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ব্রাদার্স ইউনিয়ন এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলে থাকেন।  ২০০৯–১০ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১০–১১ মৌসুমে তিনি শেখ জামালে যোগদান করেছেন, শেখ জামালের হয়ে তিনি ১টি লিগ শিরোপা জয়লাভ করেছেন। শেখ জামালে মাত্র ১ মৌসুম অতিবাহিত করার পর মুক্তিযোদ্ধা সংসদের সাথে চুক্তি স্বাক্ষর করেছেন। পরবর্তীকালে, তিনি ঢাকা মোহামেডান এবং শেখ রাসেলের হয়ে খেলেছেন। ২০১৯–২০ মৌসুমে, তিনি ঢাকা মোহামেডান হতে ব্রাদার্স ইউনিয়নে যোগদান করেছেন।  ২০১০ সালে, শাকিল বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৭ ম্যাচে ১টি গোল করেছেন। দলগতভাবে, শাকিল এপর্যন্ত ১টি শিরোপা জয়লাভ করেছেন, যা তিনিশেখ জামালের হয়ে জয়লাভ করেছেন।  প্রারম্ভিক জীবন শাকিল আহমেদ ১৯৮৮ সালের ৭ই জানুয়ারি তারিখে বাংলাদেশের পিরোজপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১০ সালের ১৬ই ফেব্রুয়ারি তারিখে, মাত্র ২২ বছর ১ মাস ১০ দিন বয়সে, শাকিল তাজিকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ম্যাচের ৮৫তম মিনিটে রক্ষণভাগের খেলোয়াড় নাসিরউদ্দিন চৌধুরীর বদলি খেলোয়াড় হিসেবে তিনি মাঠ ত্যাগ করেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে শাকিল সর্বমোট ৩ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ১ মাস ৮ দিন পর, বাংলাদেশের জার্সি গায়ে প্রথম গোলটি করেন; পরবর্তী বছরের ২৩শে মার্চ তারিখে, মিয়ানমারের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।  পরিসংখ্যান আন্তর্জাতিক   দল  সাল  ম্যাচ  গোল বাংলাদেশ  ২০১০  ৩  ০ ২০১১  ৭  ১ ২০১২  ৩  ০ ২০১৩  ২  ০ ২০১৬  ২  ০ সর্বমোট  ১৭  ১  আন্তর্জাতিক গোল  গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ২৩ মার্চ ২০১১  থুয়ুন্না স্টেডিয়াম, ইয়াঙ্গুন, মিয়ানমার    ১–০  ২–০  ২০১২ এএফসি চ্যালেঞ্জ কাপ বাছাইপর্ব   তথ্যসূত্র  বহিঃসংযোগ          বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:শেখ রাসেল ক্রীড়া চক্রের ফুটবলার বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:শেখ জামাল ধানমন্ডি ক্লাবের ফুটবলার বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার বিষয়শ্রেণী:ব্রাদার্স ইউনিয়নের ফুটবলার বিষয়শ্রেণী:২০১০ এশিয়ান গেমসের ফুটবলার বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:পিরোজপুর জেলার ব্যক্তি বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:এশিয়ান গেমসে বাংলাদেশের ফুটবলার
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল। test —শাকিল (আলাপ · অবদান) ১৪:৪৫, ২ আগস্ট ২০২৫ (ইউটিসি) :উইকিপিডিয়া:খেলাঘর ৩   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () TEst —শাকিল (আলাপ · অবদান) ১৬:১৩, ১ আগস্ট ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
কারেজ আন্ডার ফায়ার (ইংরেজি ভাষায়: Courage Under Fire) উপসাগরীয় যুদ্ধের উপর ভিত্তি করে নির্মীত মার্কিন চলচ্চিত্র। এডওয়ার্ড জুইক পরিচালিত এই ছবিটি ১৯৯৬ সালে মুক্তি পায়। প্রধান চরিত্রে অভিনয় করেছেন ডেনজেল ওয়াশিংটন, মেগ রায়ান এবং ম্যাট ডেমন। উপসাগরীয় যুদ্ধে নিয়ে করা প্রথম ছবিগুলোর মধ্যে এটি অন্যতম।  এতে ১৯৫০ সালে মুক্তিপ্রাপ্ত আকিরা কুরোসাওয়ার ছবি রাশোমোন-এর ধারণা প্রয়োগ করা হয়েছে। এই ছবিতেও রাশোমোনের মত দেখা যায়, একই ঘটনাকে প্রত্যক্ষদর্শীরা একেকভাবে বর্ণনা করছে। তবে রাশোমোনের সাথে এর পার্থক্য হল; রাশোমোনের পাত্র-পাত্রীরা কাহিনী সম্পর্কে যা বলেছিল তা নিজেরা বিশ্বাস করতো, কিন্তু এখানে পাত্র-পাত্রীরা ইচ্ছে করেই মিথ্যে বলেছে। সে হিসেবে রাশোমোন ক্রিয়া সরাসরি প্রয়োগ করা হয়নি।   কাহিনী সূত্র  উপসাগীয় যুদ্ধের সময়, ১৯৯১ সালের ২৫শে ফেব্রুয়ারি লেফটেন্যান্ট কর্নেল ন্যাথানিয়েল সার্লিং (ডেনজেল ওয়াশিংটন) নিজের ট্যাংক-কে শত্রু পক্ষের ট্যাংক ভেবে ভুল করেন। তার বোমাবর্ষণে এক মার্কিন কর্মকর্তা নিহত হয়। এর পরই কাহিনী এগিয়ে যায়। যুদ্ধ শেষ। হোয়াইট হাউজ যুদ্ধে সাহসিকতার জন্য মেডেল অফ অনার দিতে চাচ্ছে। এক নারী বৈমানিক নিজের ইউনিটের সবাইকে বাঁচাতে গিয়ে মৃত্যুবরণ করে। এই ঘটনাও ২৫শে ফেব্রুয়ারির। ঘটনার বিস্তারিত প্রতিবেদন তৈরির দায়িত্ব দেয়া হয় কর্নেল সার্লিংকে। প্রত্যক্ষদর্শীদের বিবরণী নিতে গিয়েই সার্লিংয়ের খটকা লাগে। তিনি বুঝতে পারেন একেক জন একেক ভাবে ঘটনার ব্যাখ্যা দিচ্ছে এবং এর সাথে স্বার্থ জড়িত রয়েছে। নিজের বিবেকের কাছে অপরাধী কর্নেল সার্লিয়ের সত্য উদ্‌ঘাটনের প্রচেষ্টার মধ্য দিয়েই সিনেমার কাহিনী এগিয়ে যায়।   অভিনয়ে   ডেনজেল ওয়াশিংটন - লেফটেন্যান্ট কর্নেল ন্যাথানিয়েল সার্লিং  মেগ রায়ান - ক্যাপ্টেন ক্যারেন এমা ওয়াল্ডেন (মেডেল অফ অনার)  ম্যাট ডেমন - বিশেষজ্ঞ ইলারিও  লু ডায়মন্ড ফিলিপ্‌স - স্টাফ সার্জেন্ট জন মনফ্রিজ  মাইকেল মরিয়ার্টি - ব্রিগেডিয়ার জেনারেল হার্শবার্গ   প্রতিক্রিয়া  সমালোচকদের অধিকাংশই ছবিটির প্রশংসা করেছেন। রটেন টম্যাটোস-এ রেটিং ৮২%। রাশোমোন ক্রিয়ার প্রভাবের বিষয়টিও প্রশংসিত হয়েছে, যদিও অনেক ক্ষেত্রেই এটা ঠিক রাশোমোনের মত হয়নি। তথ্যসূত্র   বহিঃসংযোগ   Boxoffice information    বিষয়শ্রেণী:১৯৯৬-এর চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:ডেভিস এন্টারটেইনমেন্টের চলচ্চিত্র বিষয়শ্রেণী:এডওয়ার্ড জুইক পরিচালিত চলচ্চিত্র বিষয়শ্রেণী:যুদ্ধের চলচ্চিত্র বিষয়শ্রেণী:১৯৯০-এর দশকের যুদ্ধভিত্তিক চলচ্চিত্র বিষয়শ্রেণী:১৯৯০-এর দশকের মারপিটধর্মী চলচ্চিত্র বিষয়শ্রেণী:মার্কিন যুদ্ধভিত্তিক চলচ্চিত্র বিষয়শ্রেণী:মার্কিন রাজনৈতিক নাট্য চলচ্চিত্র বিষয়শ্রেণী:ইরাকের পটভূমিতে চলচ্চিত্র বিষয়শ্রেণী:১৯৯০-এর দশকের ইংরেজি ভাষার চলচ্চিত্র বিষয়শ্রেণী:মার্কিন যুক্তরাষ্ট্রের পটভূমিতে চলচ্চিত্র বিষয়শ্রেণী:এল প্যাসো, টেক্সাসে ধারণকৃত চলচ্চিত্র বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র বিষয়শ্রেণী:১৯৯০-এর দশকের মার্কিন চলচ্চিত্র
হারিস আয়াজ (জন্ম ১৬ অক্টোবর ১৯৭৫) একজন পাকিস্তানি প্রথম-শ্রেণীর ক্রিকেটার যিনি পাবলিক ওয়ার্কস ডিপার্টমেন্ট এবং করাচির পক্ষে হয়ে খেলেন। ২০১২-১২ মৌসুমে ফয়সাল ব্যাংক টি-টোয়েন্টি কাপে করাচি জেব্রাস দলের প্রতিনিধিত্ব করেছিলেন। ১৯৯৮/৯৯ মৌসুমে  করাচিতে হায়দ্রাবাদের বিপক্ষে শহীদ ইকবালের ৮ম উইকেটে ব্যাট করতে নেমে ২০৩ রানের জুটি গড়ে  লিস্ট এ ক্রিকেট বিশ্ব রেকর্ড গড়েন।     তথ্যসূত্র    বহিঃসংযোগ    Haaris Ayaz at ESPNcricinfo বিষয়শ্রেণী:সুই সাউদার্ন গ্যাস কোম্পানির ক্রিকেটার বিষয়শ্রেণী:করাচি পোর্ট ট্রাস্টের ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:করাচি হোয়াইটসের ক্রিকেটার বিষয়শ্রেণী:করাচি ডলফিন্সের ক্রিকেটার বিষয়শ্রেণী:করাচি জেব্রাসের ক্রিকেটার বিষয়শ্রেণী:করাচি থেকে আগত ক্রিকেটার বিষয়শ্রেণী:পাবলিক ওয়ার্কস ডিপার্টমেন্টের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি বিষয়শ্রেণী:করাচির ক্রিকেটার বিষয়শ্রেণী:১৯৭৫-এ জন্ম
মিস মোসো হলো আদাম মোকোর মঞ্চ নাম। তিনি একজন পর্তুগিজ-কানাডিয়ান  ড্র্যাগ শিল্পী এবং আলোকচিত্রী, যিনি কানাডাস ড্র্যাগ রেস-এর ৩য় মৌসুমে প্রতিদ্বন্দ্বিতা করেছিলেন।    প্রাথমিক জীবন এবং শিক্ষা  আদাম মোকোর জন্ম ক্যামব্রিজে  এবং বেড়ে ওঠা অন্টারিওর গাল্টে । তিনি চল ব্যবসা এবং আলোকচিত্ৰবিদ্যা পড়ার জন্য যথাক্রমে জর্জ ব্রাউন কলেজ এবং হাম্বার কলেজে পড়াশোনা করেন। ।    পেশাজীবন  মিস মোসো একজন ড্র্যাগ শিল্পী এবং আলোকচিত্রী, যিনি তার পেশাজীবনের শুরুতে টরন্টোতে চলে আসেন।  টরন্টোর দ্য ড্রেক হোটেলে প্রতি শনিবার আয়োজিত ড্র্যাগ ব্রাঞ্চের তিনি নিয়মিত নিমন্ত্রাতা। তিনি ২০১৭ সালে পর্তুগালে একটি ড্র্যাগ প্রতিযোগিতার (মিস ড্র্যাগ লিসবোয়া) সূচনা করেছিলেন।  ২০২২ সালে, তিনি কানাডাস ড্র্যাগ রেস-এর ৩য় মৌসুমে প্রতিদ্বন্দ্বিতা করেছিলেন। তিনি প্রতিযোগিতা থেকে বাদ পড়া দ্বিতীয় প্রতিযোগী ছিলেন।    ব্যক্তিগত জীবন  মোসো টরন্টোর বাসিন্দা।  তিনি অ্যান্টন লেভিনের সাথে বিবাহবন্ধনে আবদ্ধ ছিলেন।  তাদের বিচ্ছেদের পর, তিনি মনোবিজ্ঞানী এবং সঙ্গীতজ্ঞ অ্যান্ড্রু স্পাইসের সাথে একটি নতুন সম্পর্কে প্রবেশ করেন, এবং এই জুটি ২০২৪ সালে ড্রেক হোটেলে তাদের বিবাহকার্য সম্পন্ন করেন।Andrea Yu, [ https://torontolife.com/city/real-weddings-canada-drag-race-celebration/ "Real Weddings: Adam and Andrew"]. Toronto Life, December 6, 2024.  মিস মোসো একজন সিসজেন্ডার পুরুষ।   ফিল্মোগ্রাফি   টেলিভিশন   কানাডাস ড্র্যাগ রেস (মৌসুম ৩)  ব্রিং ব্যাক মাই গার্লস  (২০২৩)   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কানাডীয় আলোকচিত্রশিল্পী বিষয়শ্রেণী:জীবিত ব্যক্তি
অটোডেস্ক () একটি আমেরিকান বহুজাতিক সফটওয়্যার কোম্পানি যারা স্থাপত্য, প্রকৌশল, নির্মাণ, কারখানাজাত, মিডিয়া এবং চিত্তবিনোদন শিল্পের জন্য সফটওয়্যার তৈরি করে থাকে। কোম্পানিটির সদরদপ্তর আমেরিকার ক্যালিফোর্নিয়ার  San Rafael এ অবস্থিত এবং সান ফ্রান্সিস্কোতে তাদের একটি ভবন আছে যেখানে ক্রেতাদের সৃজনশীল কাজ গ্যালারীতে দেখানো হয়http://usa.autodesk.com/gallery/। কোম্পানিটির সারা বিশ্বব্যাপী কার্যালয় রয়েছে, আমেরিকায় উত্তর ক্যালিফোর্নিয়া ও অরেগন এবং নিউজিল্যান্ডে নিউ হ্যাম্প্‌শায়ার ও ম্যাসাচুসেট্‌স।  জন ওয়াকার যিনি অটোক্যাড-এর সহলেখক হিসেবে পরিচিত, ১৯৮২ সালে কোম্পানিটি প্রতিষ্ঠা করেন। কোম্পানিটির প্রধান বিষয়বস্তু হলো কম্পিউটার এইডে্ড ডিজাইন (ক্যাড) সফটওয়্যার। যার মাধ্যমে স্থাপত্যবিদ, প্রকৌশলী এবং স্ট্রাকচারাল ডিজাইনাররা ডিজাইন, ড্রাফট এবং মডেল বিল্ডিং এবং অন্যান্য কাঠামো তৈরি করেন। এছাড়াও অটোক্যাড সফটওয়্যারটি নিউ ইয়র্ক ফ্রিডম টাওয়ার, টেলসা বৈদ্যুতিক গাড়ি  থেকে শুরু করে বিভিন্ন ক্ষেত্রে ব্যবহার করা হয়।  অটোডেস্ক অটোক্যাড সফটওয়্যারের জন্য সর্বাধিক পরিচিত, কিন্তু বর্তমানে তারা ডিজাইন, প্রকৌশল এবং বিনোদনের জন্য বিভিন্ন সফটওয়্যার তৈরি করছে যেমনঃ স্কেচবুক, হোমস্টাইলার এবং পিক্সার। অটোডেস্ক এডুকেশন কমিউনিটির মাধ্যমে তারা উপযুক্ত যোগ্যতাসম্পন্ন ছাত্র-ছাত্রীদের জন্য সফটওয়্যারগুলোর শিক্ষাগত সংস্করণ বিনামূল্যে সরবরাহ করে থাকে। অটোডেস্কের মিডিয়া এবং এন্টারটেইনমেন্ট বিভাগ মায়া (Maya)  নামক একটি ভিজুয়্যাল ইফেক্ট সৃষ্টি করে যা বিভিন্ন সিনেমা এবং ভিডিও গেমস এ ব্যবহার করা হয়।   পণ্য   থাম্ব|ডান|250px|অটোডেস্ক-এর প্রাক্তন কার্যালয় যা পরবর্তীকালে স্থানান্তর করা হয়।  থাম্ব|টরেন্টোতে অবস্থিত অটোডেস্ক এর কার্যালয়   স্থাপত্য, প্রকৌশল এবং নির্মাণ কাজে  অটোডেস্ক স্থাপত্য, প্রকৌশল এবং নির্মাণ কাজের জন্যই মূলত অটোক্যাড সফটওয়্যারটি তৈরি করে। এছাড়াও  অটোক্যাড সিভিল থ্রিডি, অটোক্যাড ম্যাপ থ্রিডি, অটোক্যাড ম্যাপ গাইড এন্টারপ্রাইজ এবং উদ্ভিদ শিল্পের জন্য অটোক্যাড পি এন্ড আইডি এবং অটোক্যাড প্লান্ট থ্রিডি তৈরি এবং বাজারজাত করে থাকে।   তথ্যসূত্র    বহিঃসংযোগ    Autodesk Official site  Autodesk 360    The Engineering Design Revolution : The People, Companies and Computer Systems That Changed Forever the Practice of Engineering, By David E. Weisberg  - Chapter 8: Autodesk and AutoCAD   Various AutoDesk logos used in history.  Former AutoDesk logo.  Second to the former AutoDesk logo.    বিষয়শ্রেণী:১৯৮২-এ ক্যালিফোররনিয়ায় প্রতিষ্ঠিত প্রতিষ্ঠান বিষয়শ্রেণী:১৯৮২-এ প্রতিষ্ঠিত প্রতিষ্ঠান বিষয়শ্রেণী:জিআইএস কোম্পানি বিষয়শ্রেণী:অটোক্যাড বিষয়শ্রেণী:সফটওয়্যার কোম্পানি বিষয়শ্রেণী:সান ফ্রান্সিস্কো ভিত্তিক কোম্পানি বিষয়শ্রেণী:মার্কিন যুক্তরাষ্ট্রের সফটওয়্যার কোম্পানি
'জাম-দ্ব্যাংস-নাম-ম্খা'-দ্পাল-ব্জাং () (১৬১১-১৬৭২) তিব্বতের ঙ্গোর-এ-বাম-ছোস-ল্দান বৌদ্ধবিহারের তেইশতম প্রধান বা ঙ্গোর-ছেন ছিলেন।   সংক্ষিপ্ত জীবনী  'জাম-দ্ব্যাংস-নাম-ম্খা'-দ্পাল-ব্জাংয়ের পিতার নাম ছিল খোর-ত্শা-দা-রা () এবং মাতার নাম ছিল খোর-মো-নোর-'দ্জোম ()। ঙ্গোর-এ-বাম-ছোস-ল্দান বৌদ্ধবিহারে নাম-ম্খা'-সাংস-র্গ্যাস () নামক সপ্তদশ ঙ্গোর-ছেন তাকে ভিক্ষুর শপথ দান করেন। তার উল্লেখযোগ্য শিক্ষক ছিলেন দ্পাল-ল্দান-দোন-গ্রুব নামক ষোড়শ ঙ্গোর-ছেন, শেস-রাব-'ব্যুং-গ্নাস নামক অষ্টাদশ ঙ্গোর-ছেন এবং 'জাম-ম্গোন-দ্পাল-ম্ছোগ-র্গ্যাল-ম্ত্শান নামক বাইশতম ঙ্গোর-ছেন। ১৬৭১ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের তেইশতম প্রধান হিসেবে নির্বাচিত হন ও পরের বছর মারা যান।    তথ্যসূত্র   বিষয়শ্রেণী:১৬১১-এ জন্ম বিষয়শ্রেণী:১৬৭২-এ মৃত্যু বিষয়শ্রেণী:ঙ্গোরছেন
কাজী আবুল কাশেম স্টেডিয়াম (পটুয়াখালী স্টেডিয়াম নামেও পরিচিত) ১৯৭৩ সালে স্থাপিত, বাংলাদেশের একটি জেলা পর্যায়ের স্টেডিয়াম। ১০ হাজার দর্শক ধারণক্ষমতা সম্পন্ন ক্রীড়া স্থাপনাটি বাংলাদেশের পটুয়াখালী জেলার প্রথম ও একমাত্র স্টেডিয়াম। এটি জেলার পুরাতন বাস স্ট্যান্ডের দক্ষিণে টেকনিক্যাল ট্রেনিং ইন্সটিটিউটের পূর্বে অবস্থিত। ক্রীড়া স্থাপনাটি বিভিন্ন ধরনের খেলাধুলা ও প্রশিক্ষণ, বাংলাদেশের জাতীয় দিবসসমূহের রাষ্ট্রীয় অনুষ্ঠানের জন্য ব্যবহার করা হয়। জমি অধিগ্রহণের পর বেশ কয়েক পর্যায়ে স্টেডিয়ামটির নির্মাণ ও সংস্কার করা হয়েছে। বাংলাদেশের বেশীর ভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত এবং স্থানীয় পুটুয়াখালী জেলা ক্রীড়া সংস্থার তত্ত্বাবধায়নে রয়েছে।   নির্মাণ ইতিহাস  পটুয়াখালী স্টেডিয়াম ১৯৭৩ সালে নির্মাণের পরিকল্পনা ও জমি অধিগ্রহণ করা হয়। ১৯৭৭-১৯৭৮ অর্থবছরে স্টেডিয়ামের নির্মাণ শুরু হয়। ১৯৯০ সালে স্টেডিয়ামের অংশ হিসেবে নবনির্মিত ব্যায়ামাগার যুক্ত হয়। ১৯৯৩-১৯৯৪ সালে ২৫ লক্ষ ৬২ হাজার টাকা ব্যয়ে স্টেডিয়ামটির কিছু সংস্কার করা হয়। ১৯৯৮ সালে স্টেডিয়ামের প্যাভিলিয়ন বর্ধন করা হয়। দীর্ঘদিন রক্ষণাবেক্ষণের অভাবে স্টেডিয়ামটি পরিত্যক্ত হয়েছিল। ২০১১ সালের ১০ সেপ্টেম্বর দর্শক গ্যালারির কিছু অংশ ও প্যাভিলিয়ন ভবনের চারটি স্তম্ভ ধসে পড়ে। ২০১৭ সালের জুনের মধ্যে স্টেডিয়ামটির দ্বিতল প্যাভিলিয়ন ও ১১ ধাপ বিশিষ্ট ১০০ ফুট গ্যালারী ২ কোটি ৭৮ লক্ষ ৩৩ হাজার টাকা ব্যয়ে পুনঃনির্মাণ করা হয়। ২০১৮ সালের ৮ ফেব্রুয়ারি সংস্কারের পর স্টেডিয়ামটি কাজী আবুল কাশেমের নামে নামকরণ করে পুনরায় উদ্বোধন করা হয়।   কাঠামো ও ধারণ ক্ষমতা  পটুয়াখালী স্টেডিয়ামটির উত্তর ও দক্ষিণ প্রান্ত ডিম্বাকার। স্টেডিয়ামের মূল মাঠ আয়ত-ডিম্বাকৃতির। মূল মাঠটি পুরপুরি গ্যালারী বেস্টিত নয়, শুধু পশ্চিমাংশে প্যাভিলিয়ন ও ১১ ধাপ বিশিষ্ট দর্শকদের বসার সারি আছে। ২০১৪ সালের হিসাব অনুযায়ী স্টেডিয়ামটির গ্যালারী ১০ হাজার দর্শক ধারণ করতে পারে।   আয়োজন  পটুয়াখালী স্টেডিয়ামে বাংলাদেশের জাতীয় দিবসসমূহ তথা বাংলাদেশের স্বাধীনতা দিবস ও বিজয় দিবসের রাষ্ট্রীয় অনুষ্ঠান নিয়মিত আয়োজিত হয়। স্টেডিয়ামটি জেলা আর আঞ্চলিক পর্যায়ের বয়স ভিত্তিক ফুটবল, মল্লক্রীড়া, ব্যাডমিন্টন ও কাবাডি প্রতিযোগিতা এবং স্থানীয় ভলিবল ও ক্রিকেট লীগের খেলার মূল স্থান হিসেবে বহুল ব্যবহৃত হয়। অনিয়মিত কার্যক্রম হিসেবে এখানে বিভিন্ন জনসামাবেশ হয়ে থাকে।   তথ্যসূত্র   বিষয়শ্রেণী:বাংলাদেশের স্টেডিয়াম বিষয়শ্রেণী:পটুয়াখালী বিষয়শ্রেণী:বাংলাদেশের ক্রিকেট মাঠ বিষয়শ্রেণী:বাংলাদেশের ফুটবল মাঠ বিষয়শ্রেণী:বরিশাল বিভাগের ক্রীড়া মাঠ বিষয়শ্রেণী:পটুয়াখালী জেলার ভবন ও স্থাপনা
মফোস একটি কানাডীয় পর্নোগ্রাফি প্রস্তুতকারক কোম্পানি, যা বাস্তবতা পর্নোগ্রাফির উপর দৃষ্টি নিবদ্ধ করে।    সম্পর্কে  মফোস ওয়েবসাইটটি ২০০৮ সালে মফো তৈরি করেছিলেন  লক্ষ্য ছিল ব্র্যাজার্সের ভিডিওগুলির বিপরীতে সহজ কাহিনীসহ ভিডিও তৈরি করা। ভিডিওগুলিতে এমন স্বল্প-পরিচিত পর্নোগ্রাফিক অভিনেতা উপস্থিত থাকবে যারা রিয়ালিটি পর্নোগ্রাফির জন্য বিশেষভাবে রচিত বিভিন্ন ভূমিকা সঠিকভাবে মূর্ত করে তুলতে সক্ষম হবেন। মফোস ওয়েবসাইটটি শেষ পর্যন্ত ২০১০ সালে ম্যানউইন কর্তৃক অধিগ্রহণ করা হয়েছিল।  অনলাইন নেটওয়ার্কটির পাঁচটি সিরিজের পাশাপাশি বাইশটি হার্ড পর্নোগ্রাফি ওয়েবসাইট (বা উপ-নেটওয়ার্ক) রয়েছে। অক্টোবর ২০১৬ পর্যন্ত, মফোস ডট কমের বিশ্বব্যাপী ট্র্যাফিক র‌্যাঙ্কিং ছিল ৬,৯৪৬।    উপ-নেটওয়ার্ক    অপারেশন     তথ্যসূত্র    বহিঃসংযোগ     বিষয়শ্রেণী:২০০৫-এ প্রতিষ্ঠিত ইন্টারনেট সম্পত্তি বিষয়শ্রেণী:কানাডীয় আদিরসাত্মক ও পর্নোগ্রাফি ওয়েবসাইট বিষয়শ্রেণী:মন্ট্রিয়ল ভিত্তিক কোম্পানি বিষয়শ্রেণী:আইলো বিষয়শ্রেণী:কানাডীয় পর্নোগ্রাফিক চলচ্চিত্র স্টুডিও বিষয়শ্রেণী:এমআইএলএফ পর্নোগ্রাফি
বিলাল আল উয়াদগিরি (; জন্ম: ৩ আগস্ট ২০০১) হলেন একজন মরক্কী পেশাদার ফুটবল খেলোয়াড়। তিনি বর্তমানে মরক্কী ক্লাব ফাতহ এবং মরক্কো জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০২৩ সালে, উয়াদগিরি মরক্কো অনূর্ধ্ব-২৩ দলের হয়ে মরক্কোর বয়সভিত্তিক পর্যায়ে অভিষেক করেছেন।  প্রারম্ভিক জীবন বিলাল আল উয়াদগিরি ২০০১ সালের ৩রা আগস্ট তারিখে মরক্কোর ফেসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল উয়াদগিরি মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০২৩ সালের ২২শে মার্চ তারিখে তিনি কোত দিভোয়ার অনূর্ধ্ব-২৩ দলের বিরুদ্ধে ম্যাচে মরক্কো অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4041595 উয়াদগিরি ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:মরক্কী ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফাতহ ইউনিয়ন স্পোর্টের খেলোয়াড় বিষয়শ্রেণী:মরক্কোর আন্তর্জাতিক যুব ফুটবলার বিষয়শ্রেণী:মরক্কোর অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
নির্বাণ ২০২৪ সালের একটি বাংলাদেশী নাট্য চলচ্চিত্র। এটি পরিচালনা করেছেন আসিফ ইসলাম  ও চিত্রনাট্যে লিখেছেন আনোয়ার হোসেন। প্রধান চরিত্রে অভিনয় করছেন প্রিয়ম অর্চি ও ফাতেমা তুজ জোহরা। ২০২৪ সালের রাশিয়ার মস্কো চলচ্চিত্র উৎসবের ৪৬তম আয়োজনে প্রদর্শিত হয় এবং বিশেষ জুরি অ্যাওয়ার্ড জিতে।   পটভূমি  নির্বাণ আমাদের ভেতরে লুকিয়ে থাকা এমন একটি গল্পের কথা বলে, যেখানে আলোর কাছে পৌঁছাতে সংগ্রাম করতে হয়। অন্তর্নিহিত এই শান্তির খোঁজে প্রতিনিয়ত এক সংগ্রামের মধ্য দিয়ে যেতে হয়।  অভিনয়শিল্পী   প্রিয়ম অর্চি  ফাতেমা তুজ জোহরা  ইমরান মাহাথির  ইমরান মাহাতির  সতেজ চৌধুরী   নির্মাণ   ২০২২ সালে সিনেমার শুটিং শুরু হয়। তখন করোনায় অনেকেই আক্রান্ত হয়ে মারা যাচ্ছেন। আতঙ্কিত সেই সময়ে তরুণ নির্মাতা আসিফ ইসলামের ছোট টিম নিয়ে সিনেমার কাজ শুরু করেন। গল্পের ওপর গুরুত্ব দিয়ে নিরীক্ষাধর্মী সিনেমার কাজ শুরু করেন। এটা পরিচালকের প্রথম সিনেমা। দীর্ঘ সময় নিয়ে সিনেমাটি নির্মাণ করেছেন। শুরুতে সিনেমার চিত্রনাট্য ছিল ছোট। শুধু একটি আইডিয়া ছিল তাঁদের। তাঁর সঙ্গে ছিলেন সিনেমার লেখক। দুজন একসঙ্গে শুটিংয়েও ছিলেন। দিনের পর দিন তাঁরা সংলাপহীন এই সিনেমা দাঁড় করিয়েছেন।   মুক্তি  চলচ্চিত্রটি ২০২৪ সালের ১৯ এপ্রিল রাশিয়ার মস্কো আন্তর্জাতিক চলচ্চিত্র উৎসবে প্রদর্শিত হয়।   পুরস্কার  চলচ্চিত্রটি রাশিয়ার মস্কো চলচ্চিত্র উৎসবে  স্পেশাল জুরি পুরস্কার লাভ করে।   তথ্যসূত্র   বহিঃসংযোগ  বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:২০২৪-এ পরিচালনায় অভিষেক চলচ্চিত্র বিষয়শ্রেণী:২০২৪-এর নাট্য চলচ্চিত্র বিষয়শ্রেণী:বাংলা ভাষার নাট্য চলচ্চিত্র
মালদ্বীপে ৯ মে ২০০৯ তারিখে সংসদীয় নির্বাচন অনুষ্ঠিত হয়।   পটভূমি  মজলিসে সর্বসম্মত ভোটের পরে মালদ্বীপের রাজনৈতিক দলগুলিকে ২ জুন ২০০৫-এ বৈধ করা হয়েছিল যা মাউমুন আবদুল গাইয়ুমের ৩০ বছরের স্বৈরাচারী শাসনের পরে রাষ্ট্রপতি এবং সংসদীয় নির্বাচনে প্রতিদ্বন্দ্বিতা করার জন্য বহুদলীয় ব্যবস্থার অনুমতি দেয়। ২৮ অক্টোবর ২০০৮-এ, মালদ্বীপের ডেমোক্রেটিক পার্টির (এমডিপি) নেতা মোহাম্মদ নাশিদ দেশের গণতান্ত্রিক রাষ্ট্রপতি নির্বাচনে গাইয়ুমকে পরাজিত করেন। নির্বাচনের পরে নাশিদ এবং মোহাম্মদ ওয়াহেদ হাসান ১১ নভেম্বর ধরুবারুগে মজলিসের একটি বিশেষ অধিবেশনে রাষ্ট্রপতি ও উপরাষ্ট্রপতি হিসাবে শপথ নেন।   নির্বাচনী ব্যবস্থা  ১০ ফেব্রুয়ারী ২০০৯-এ মজলিস সংসদীয় নির্বাচনী এলাকা বিল পাশ করার জন্য ৩৬-০ ভোট দেয় (একটি বাদ দিয়ে) যা নাশিদ সেদিন পরে আইনে স্বাক্ষর করেন। নভেম্বর ২০০৮ সালে উদ্বোধনের পর রাষ্ট্রপতি হিসাবে এটিই তিনি প্রথম স্বাক্ষর করেছিলেন। আইনে প্রতিটি প্রশাসনিক অ্যাটলের জনসংখ্যা নির্ধারণ করে কতগুলি নির্বাচনী এলাকা তৈরি করা হবে। ৯ মার্চ ২০০৯-এ মালদ্বীপের নির্বাচন কমিশন ঘোষণা করে যে ২,১৪,৪০৫ জন যোগ্য ভোটার রয়েছে।   ফলাফল  নির্বাচনী এলাকা এন-০২ থিমারাফুশি ধাইরার ফলাফল অনিয়মের কারণে বাতিল করা হয়েছে এবং একটি ভোটদান অঞ্চলে এমডিপির ভয় দেখানো হয়েছে;  ১১ জুলাই ২০০৯ তারিখে ভোটের পুনরাবৃত্তি হয়েছিল। প্রাথমিক ফলাফল অনুযায়ী, এমডিপি এখনও আসনটি জিতেছে।   তথ্যসূত্র   বিষয়শ্রেণী:মালদ্বীপে নির্বাচন বিষয়শ্রেণী:২০০৯-এ এশিয়ায় নির্বাচন বিষয়শ্রেণী:২০০৯-এ মালদ্বীপ
সুইজারল্যান্ডের ইতিহাস ১৮৪৮ সালে সুইস কনফেডারেশন প্রতিষ্ঠার পর থেকে সুইজারল্যান্ডের ঘটনাবলি বিবৃত করে। ১৮৪৮ সাল থেকে সুইস কনফেডারেশন সায়ত্ত্বশাসিত ক্যান্টনের ফেডারেল প্রজাতন্ত্র ছিল, এর মধ্যে কিছু কনফেডারেসি ৭০০ বছরের অধিক পুরনো ছিল। ফলে এটি এখনো বিদ্যমান বিশ্বের প্রাচীনতম কনফেডারেসির একটি।  এই অঞ্চলের প্রারম্ভিক ইতিহাস আলপাইন সংস্কৃতির সাথে সম্পর্কিত। হেলভেট্টি জাতি সুইজারল্যান্ডে বসবাস করত। দেশটি খ্রিষ্টপূর্ব ১ম সহস্রাব্দে রোমান শাসনের অধীনে আসে। ধ্রুপদী সভ্যতার শেষভাগে গ্যালো সংস্কৃতি জার্মান প্রভাবে প্রভাবিত হয় এবং সুইজারল্যান্ডের পূর্ব অংশ আলেমানিক ভূখণ্ডের অংশ হয়। ৬ষ্ঠ শতাব্দীতে সুইজারল্যান্ড এলাকাটি ফ্রানকিস সাম্রাজ্যের সাথে যুক্ত হয়। মধ্যযুগের মধ্যবর্তী সময়ে পূর্ব অংশটি পবিত্র রোমান সাম্রাজ্যের সোয়াবিয়া ডিউকশাসিত এলাকা এবং পশ্চিম অংশটি বুরগুন্ডির অংশ হয়।  প্রারম্ভিক ইতিহাস প্রাক-ইতিহাস প্রত্নতাত্ত্বিক নিদর্শন থেকে প্রমাণ পাওয়া যায় যে ১৫০,০০০ বছর পূর্বে মধ্য পুরা প্রস্তর যুগে শিকার-সংগ্রহকারীরা আল্পস পর্বতের উত্তরের নিম্নভূমিতে বসবাস করত। নব্য প্রস্তর যুগে এই এলাকাটি গণবসতিপূর্ণ হয়ে ওঠে। আনুমানিক খ্রিষ্টপূর্ব ৩৮০০ অব্দের ব্রোঞ্জ যুগের পাইল বসবাসকারীদের অবশিষ্টাংশ অনেক হ্রদ এলাকায় পাওয়া যায়। খ্রিষ্টপূর্ব ১৫০০ অব্দের দিকে কেল্টীয় আদিবাসীরা এই এলাকায় বসবাস করত। রেটীয় জাতি পূর্ব অঞ্চলে এবং হেলভেট্টি জাতি পশ্চিম অঞ্চলে বাস করত।  ২০১৭ সালের মার্চ মাসে আউসের্সিলে কার্ন স্কুল কমপ্লেক্সের জন্য নির্মাণ প্রকল্পের খোদাই কাজের সময়ে একটি গাছের ট্রাঙ্ক থেকে আনুমানিক খ্রিষ্টপূর্ব ২০০ অব্দের একজন মহিলার মরদেহ উদ্ধার করা হয়। প্রত্নতত্ত্ববিদগণ জানান যে মৃত্যুকালে তার বয়স ছিল আনুমানিক ৪০ বছর এবং জীবিত অবস্থায় শারীরিক পরিশ্রম করতেন। মহিলাটির সাথে ভেড়ার চামড়ার কোট, বেল্টের চেইন, পশমের পোশাক, একটি ওড়না, একটি দোদুল্যমান কাচ ও হলদে পাথরের তসবিহ আবিষ্কৃত হয়।  মধ্যযুগ ক্যারোলিঞ্জীয় রাজাদের অধীনে সামন্তবাদ বিকশিত হয় এবং রাজতন্ত্র ও বিশপদের রাজত্ব শাসন ব্যবস্থা পরিচালনা করত। ৮৪৩ সালে বুরগুন্ডি ও লোথারিঞ্জিয়ার মধ্যে এবং আলেমানিয়া ও জার্মান লুইসের পূর্ব রাজ্যের মধ্যে ভেরডুন চুক্তি স্বাক্ষরিত হয়।  ১০ম শতাব্দীতে ক্যারোলিঞ্জীয়দের প্রভাব হ্রাস পায় এবং ম্যাগিয়াররা ৯১৭ সালে বাসেল ও ৯২৬ সালে সেন্ট গ্যালেন ধ্বংস করে।  আধুনিক সুইজারল্যান্ড শিল্পায়ন গৃহযুদ্ধের ফলে সুইজারল্যান্ডে ১৮৪৮ সালে ফেডারেল সংবিধান গ্রহণ করে। ১৮৭৪ সালে এতে ব্যাপক সংশোধন আনা হয় এবং প্রতিরক্ষা, বাণিজ্য, ও আইনি বিষয়ে ফেডারেল সরকারে উপর ও অন্যান্য সকল ক্ষেত্রে ক্যান্টোনাল সরকারের উপর দায়ভার ন্যস্ত করা হয়। তখন থেকে ২০শ শতাব্দীর অধিকাংশ সময়ে সুইস ইতিহাসে ধারাবাহিকভাবে রাজনৈতিক, অর্থনৈতিক ও সামাজিক প্রবৃদ্ধি এসেছে।  সুইজারল্যান্ড মূলত গ্রামীণ এলাকা হলেও ১৯শ শতাব্দীর শেষভাগে শহরগুলোতে শিল্প বিপ্লব পূর্ণতা লাভ করে, বিশেষ করে টেক্সটাইল শিল্পে। উদাহরণস্বরূপ, বাসেলে রেশমসহ টেক্সটাইল ছিল অন্যতম প্রধান শিল্প। ১৮৮৮ সালে নারীরা ৪৪% পারিশ্রমিক গ্রহীতা ছিল। অর্ধেকের কাছাকাছি নারী টেক্সটাইল মিলে কাজ করতেন, অন্যদিকে গৃহপরিচারিকা ছিল দ্বিতীয় সর্বোচ্চ কর্মের শাখা। ১৮৯০ থেকে ১৯১০ সালের মধ্যে নারী শ্রমিকের সংখ্যা ১৯৬০-এর দশকের শেষভাগ থেকে ১৯৭০-এর দশকের চেয়ে বেশি ছিল।Regina Wecker, "Frauenlohnarbeit - Statistik und Wirklichkeit in der Schweiz an der Wende zum 20," Jahrhundert Schweizerische Zeitschrift für Geschichte (1984) 34#3 pp 346-356.  আরও দেখুন  সুইজারল্যান্ডের ঐতিহাসিক চিত্র  সুইজারল্যান্ডের রাজনীতি  তথ্যসূত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: বাংলাদেশ শিল্পকলা একাডেমি-এ পুনর্নির্দেশ করা হল।  মাসুম-আল-হাসান (আলাপ) ০৫:২৫, ১৪ সেপ্টেম্বর ২০২৩ (ইউটিসি) জেলা শিল্পকলা একাডেমি, রাজশাহী   – (অপসারণের প্রস্তাবনা দেখুনলগ দেখুন) () উল্লেখযোগ্য বা ঐতিহাসিক কোনো শিক্ষাপ্রতিষ্ঠান নয়। কোনো ঐতিহাসিক তাৎপর্য নেই। যথেষ্ট তথ্য এবং তথ্যসূত্র নেই। অর্ঘ্য বড়ুয়া (আলাপ) ০৩:৪৫, ৮ সেপ্টেম্বর ২০২৩ (ইউটিসি)   বাংলাদেশ শিল্পকলা একাডেমি#রাজশাহী পাতায় তথ্য স্থানান্তর করা হল। ~মহীন (আলাপ) ১৫:৪৪, ১২ সেপ্টেম্বর ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আসাদুজ্জামান পায়েল (জন্ম: ১ সেপ্টেম্বর ১৯৯৮) একজন বাংলাদেশী ক্রিকেটার।  ২৭ ফেব্রুয়ারি ২০১৯ সালে ঢাকা প্রিমিয়ার ডিভিশন টি-টোয়েন্টি ক্রিকেট লিগে উত্তরা স্পোর্টিং ক্লাবের হয়ে টি-টোয়েন্টি ক্রিকেটে আত্মপ্রকাশ করেন।  তিনি ৮ ই মার্চ ২০১৯ সালে ২০১৮-১৯ ঢাকা প্রিমিয়ার ডিভিশন ক্রিকেট লিগে উত্তরা স্পোর্টিং ক্লাবের হয়ে লিস্ট এ ক্রিকেট তালিকায় স্থান অর্জন করেন।   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম বিষয়শ্রেণী:রাজশাহী বিভাগের ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ